Ծրագրի աջակցությամբ հիմնվել է բարձրարժեք դաշտային մշակաբույսեր մշակող 19 գյուղատնտեսական կոոպերատիվ, հնդկացորենի մշակման արտադրամաս Բավրա համայնքում, 2 բարձրարժեք պանիր արտադրող կոոպերատիվ և 1 չոր միրգ արտադրող կոոպերատիվ: Ծրագիրը ավելի քան 500 հազար եվրոյի ներդրում է կատարել և ներգրավել ավելի քան 180 հազար եվրո համագործակցող կազմակերպություններից: 2018թ. բարձրարժեք մշակաբույսերի ցանքը կազմել է 254 հա և հավաքվել է 317 տոննա հնդկացորեն, ոսպ, ոլոր, սիսեռ և կտավատ: Մարզում հիմնադրվել են հատտպտղի այգիներ՝ հակակարկտային և կաթիլային որոգման համակարգերով՝ ընդհանուր 5 քմ տարածքով: Բարձրարժեք պանիր արտադրող կոոպերատիվների կողմից արտադրվել և վաճառվել է մոտ 60 տոննա պանիր: Չիր արտադրող կոոպերատիվը արտադրել է մոտ 6 տոննա չոր միրգ և խոտաբույս: